OzLabs/hebrew-wiki-articles huggingface dataset:
העת החדשה המוקדמת

מפת העולם של [[מרטין ולדזיימולר, 1507.]]
העת החדשה המוקדמת (באנגלית: Early modern period) הוא השם שניתן בהיסטוריוגרפיה המערבית לחלקו הראשון של העידן המודרני, מתחילת המאה ה-16 עד סוף המאה ה-18 (1500–1800 בקירוב). התקופה הקודמת לה בתולדות התרבות המערבית היא ימי הביניים המאוחרים, וזו שלאחריה היא העת החדשה המאוחרת. היסטוריונים נוהגים להשתמש במאורעות היסטוריים חשובים כתאריכים סמליים לציון סופה של תקופה אחת ותחילתה של תקופה חדשה, אף שהחלוקה מלאכותית בלבד. את ראשית העת החדשה המוקדמת מקובל לציין בגילוי אמריקה ב-1492 ואת סיומה בפרוץ המהפכה הצרפתית ב-1789, אך ישנם היסטוריונים החולקים על כך.

היסטוריונים בעשורים האחרונים טענו כי מנקודת מבט כלל עולמית, המאפיין החשוב ביותר של התקופה המודרנית המוקדמת היה אופייה העולמי המתפשט. כלכלות ומוסדות חדשים הופיעו, והפכו מתוחכמים יותר והתבטאו באופן עולמי במהלך התקופה. התקופה המודרנית המוקדמת כללה גם את עליית הדומיננטיות של המרקנטיליזם כתיאוריה כלכלית. מגמות בולטות אחרות של התקופה כוללות התפתחות של מדע מבוסס ביצוע ניסויים, התקדמות טכנולוגית מהירה יותר ויותר, פוליטיקה אזרחית חילונית, נסיעות מתרבות עקב שיפורים בספנות, והופעת מדינות לאום.

<center></center>

==קישורים חיצוניים==

*
קטגוריה:היסטוריה לפי תקופה
קטגוריה:העת החדשה
Classic Albums: Pink Floyd – The Making of The Dark Side of the Moon

Classic Albums: Pink Floyd – The Making of The Dark Side of the Moon (בתרגום חופשי: אלבומים קלאסיים: פינק פלויד - ההכנה של "הצד האפל של הירח"), הוא סרט דוקומנטרי כמעט נטול עריכה על ההכנה של האלבום The Dark Side of The Moon של להקת הרוק הבריטית פינק פלויד. סרט זה הוא חלק מסדרת הסרטים "Classic Albums" של Isis Productions ו-Eagle Rock Entertainment. כל חברי הלהקה - רוג'ר ווטרס, דייוויד גילמור, ניק מייסון וריצ'רד רייט התראיינו לסרט, אבל בראיונות נפרדים ובמיקומים שונים. בסרט יש גם ריאיון עם טכנאי ההקלטות אלן פרסונס שהיה אחראי על האלבום, עם שני מבקרי מוזיקה, עם יושב הראש דאז של Capitol Records (החברה שבה חברי הלהקה הקליטו את האלבום) ועם סטורם ת'ורג'רסון, יוצר עטיפת האלבום.

==תוספות ב-DVD==
ה-DVD של הסרט כולל בתוכו כמה קטעים נוספים, כגון:
*סולואים אקוסטיים של "Brain Damage" ו-"Money" שמבוצעים על ידי רוג'ר ווטרס
*סולו אקוסטי של "Breathe" שמבוצע על ידי דייוויד גילמור
*הקלטות ישנות של "Time" ו-"Money"
*ראיונות נוספים עם חברי הלהקה 

==קישורים חיצוניים==

==הערות שוליים==

קטגוריה:פינק פלויד
קטגוריה:סרטי 2003
קטגוריה:סרטים בריטיים
טנק שיוט סימן 2

טנק השיוט סימן 2 (A10) היה טנק שיוט בריטי אשר פותח בשנת 1936 והשתתף בשנים הראשונות של מלחמת העולם השנייה. הסימן 2 שירת בצבא הבריטי משנת 1938 ועד החלפתו בדגמים מתקדמים בשנת 1941. הוא פותח לצד הטנק שיוט סימן 1 (A9) והיה מיועד להיות גרסה כבדה וממוגנת יותר לשימוש בתור טנק חיל-רגלים, אך בפועל לא היה ממוגן מספיק וסווג בתור "טנק שיוט כבד".

הסימן 2 הוא כאמור למעשה זהה לסימן 1 רק בעל מיגון מעט עבה יותר. העלייה במשקל הכלי עם אותו מנוע 150 כוחות סוס, הפכה את הסימן 2 לאיטי מאוד, מה גם שהמיגון הנוסף לא היה מספיק אל מול חלק גדול מתותחי הנ"ט והטנקים של האויב, כך שבעיצובו הפסיד הסימן 2 משני הכיוונים. מלבד הוספת המיגון, הבדל נוסף היה הסרה של זוג הצריחונים שישבו על קדמת התובה ושימשו למקלעים קדמיים.

פיתוח הסימן 2 החל בשנת 1936 ושנתיים מאוחר יותר, למרות חסרונותיו ועם ענני המלחמה בפתח, הוא אושר לכניסה לשירות בצבא הבריטי וייצורו החל. סך הכל יוצרו 175 כלים מסוג זה אשר הוכנסו לשירות אך הסימן 2 הוצא משירות ברגע שדגמים מתקדמים יותר יוצרו בשנת 1941. עיצוב התובה של הסימן 2 היווה מקור השראה לעיצוב טנק הולנטיין שהיה מוצלח בהרבה ויוצר בכמויות גדולות בהרבה.

==לקריאה נוספת==
<div class="mw-content-ltr">
* George Forty, World War II Tanks, London: Osprey Automotive, 1995.
</div>

==קישורים חיצוניים==

* [https://web.archive.org/web/20130624012010/http://www.wwiivehicles.com/unitedkingdom/cruiser/cruiser-mk-ii-a10.asp תמונות של הטנק] באתר 'WW2 Vehicles'.
* [http://www.militaryfactory.com/armor/detail.asp?armor_id=562 אודות הסימן 2] באתר 'מיליטרי פקטורי'.

קטגוריה:ערכים שבהם תבנית בריטניקה אינה מתאימה
קטגוריה:טנקי שיוט
קטגוריה:טנקים בריטיים במלחמת העולם השנייה
תחת שמי האש

תחת שמי האש הוא ספר מדע בדיוני לנוער שנכתב על ידי ורוניקה רוסי, והוא החלק הראשון בטרילוגיה. הספר יצא לאור באנגלית בינואר 2012.

הספר עוקב אחר שני נערים המנסים לשרוד - נערה שגרה בעיר מוגנת, ונער בעל כוחות של חוזה. זכויות ההסרטה נמכרו ל"האחים וורנר", לאחר שהספר נמכר ביותר מ-25 שווקים בינלאומיים.
הספר השני בטרילוגיה, שיצא בארצות הברית ב-8 בינואר 2013 ונקרא "under the ever night", נהפך לרב-מכר. בנובמבר 2013 יצא ספר ההמשך בעברית "דרך לילות האינסוף".

== עלילה ==

הסיפור עוקב אחר אריה, נערה בת 17 שמגורשת מחלום, עיר מולדתה, בגלל שרפה שלקחה את חייהם של חברתה הטובה ביותר ושני נערים אחרים. העונש הזה הוא כמעט מוות בטוח, מחוץ לעיר המגודרת והסגורה, השממה מכונה "בית המוות" והיא מלאה בקניבלים ובה סופות קטלניות. לכן כשהיא פוגשת בפרי, נער הגר בסביבה, היא יודעת שהוא סיכוייה היחיד לשרוד. על אף שהוא לא רוצה לקחת נערה מחלום תחת חסותו, פרי יודע שלאריה יש פוטנציאל לגאול אותו. כדי לשרוד, השניים חייבים ללמוד לעבוד יחד, ומגלים דברים שמעולם לא חשבו שאפשריים.

בספר השני מתוארת פגשתם של אריה ופרי לאחר שנתיים. השנים נפגשים ביער לאחר שחברם רור מספר לפרי כי אריה יצאה חזרה בעקבות "הכחול הדומם".

כאשר הם נפגשים אריה ופרי מאושרים מהאיחוד אך כאשר מגיע ריף, ראש המשמר של פרי בשבט "טייד" (אותו הוא מנהל במקום אחיו ויל שנרצח לאחר ששכר ומכר את אחותם, ליב, ואת בנו, טאלון) הוא מזהיר את פרי כי הבאת אריה לשבט רק תחמיר את המצב ותסכן אותה ואת ההנהגה שלו בשבט בשל היותה "דרה" (כינוי לאנשים שבאו מהעיר חלום) בעיקר כאשר הם זוג.
למרות הכל מחליטים אריה ופרי לקחת סיכון ולהגיע יחד אל השבט אך במקום להתנהג כזוג הם התנהגו כבעלי ברית ונפגשו בסתר.

לבסוף לאחר מבטים קרים ולאחר שחצי מהשבט הולך בגללה, מחליטה אריה בלב כבד לעזוב את "טייד" מבלי לספר זאת לפרי. לפני שהיא עוזבת היא מגלה כי גם רור מתכוון ללכת כי בת זוגו, ליב, נמצאת באותו כיוון. לאריה יש מניע נוסף: אחיינו של פרי, טאלון, אשר נמכר בידי ויל, נמצא בידי היס והוא מוכן לשחרר אותו רק אם ידע את מקומו של "הכחול הדומם".

לאחר התפתחויות רבות שבה אריה לזרועותיו של פרי והם משלבים ידיים ורצים על החוף.

== קישורים חיצוניים ==
* [https://www.facebook.com/pages/%D7%AA%D7%97%D7%AA-%D7%A9%D7%9E%D7%99-%D7%94%D7%90%D7%A9%D7%95%D7%A8%D7%95%D7%A0%D7%99%D7%A7%D7%94-%D7%A8%D7%95%D7%A1%D7%99/483496995017033?fref=ts, עמוד הפייסבוק הרשמי של הספר]
* 
*[http://readbooks.co.il/under-the-never-sky/ לקריאת הפרק הראשון בספר וצפייה בטריילר]

קטגוריה:ספרי מדע בדיוני
קטגוריה:ספרי 2012
קטגוריה:ספרי הוצאת משכל
ריוסוקה אירייה

ריוסוקה אירייה (ביפנית: 入江 陵介; נולד ב-24 בינואר 1990) הוא שחיין יפני, בעל 3 מדליות אולימפיות (לונדון 2012) ו-4 מדליות מאליפויות עולם.

== ביוגרפיה ==
אירייה נולד באוסקה שביפן והחל את קריירת השחייה שלו כאשר היה תלמיד בחטיבת הביניים. בהמשך זכה מספר פעמים באליפות הלאומית לתיכונים תוך שהוא שבר את השיא הלאומי לתיכונים במשחים ל-100 ול-200 מטר גב. 

===2009===
בשנת 2009 שבר אירייה את שיא העולם במשחה ל-200 מטר גב לאחר שקבע תוצאה של 1:52.86 דקות, ושיפר את השיא הקודם של ריאן לוכטה שעמד על 1:53.94 דקות. אך השיא לא אושר על ידי FINA, משום שהחליפה בה השתמש לא הייתה תקנית. 

באליפות העולם שנערכה ברומא אותה שנה זכה אירייה במדליית כסף במשחה ל-200 מטר גב. 

===2011===
באליפות העולם שנערכה בשאנגחאי ב-2011 הוא זכה במדליית כסף במשחה ל-200 מטר גב ובמדליית ארד במשחה ל-100 מטר גב. 

===2012===
באולימפיאדת לונדון (2012) הוא זכה בשלוש מדליות, 2 כסף ו-1 ארד. מדליות כסף, במשחה ל-200 מטר גב ובמשחה שליחים 4X100 מטר מעורב ומדליית ארד במשחה ל-100 מטר גב זכה.

===2013===
באליפות העולם שנערכה בברצלונה שבספרד בשנת 2013 זכה אירייה במדליית ארד במשחה שליחים 4x100 מטר מעורב ביחד עם קוסוקה קיטאג'ימה, טקורו פוג'י שינרי שיורה בתוצאה של 3:32.26 דקות, אחרי צרפת (3:31.51 דקות) ואוסטרליה (3:31.64 דקות). נוסף לכך, הוא סיים פעמיים במקום רביעי, במשחה ל-100 מטר גב בתוצאה של 53.29 שניות ובמשחה ל-200 מטר גב בתוצאה של 1:55.07 דקות.

===2020===
באולימפיאדת טוקיו (2020) הוא סיים במקום תשיעי במשחה ל-100 מטר גב בתוצאה של 53.21 שניות.

== ראו גם ==

== קישורים חיצוניים ==

קטגוריה:מדליסטים אולימפיים יפנים
קטגוריה:אלופי האוניברסיאדה בשחייה
קטגוריה:שחיינים באולימפיאדת בייג'ינג (2008)
קטגוריה:שחיינים באולימפיאדת לונדון (2012)
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים באולימפיאדת טוקיו (2020)
קטגוריה:שחיינים אולימפיים יפנים
קטגוריה:יפנים שנולדו ב-1990
אייל האנדים

אייל האנדים או אייל ממוזלג (שם מדעי: Hippocamelus) הוא סוג של אייל מתת-משפחת איילי העולם החדש הכולל שני מינים החיים בהרי האנדים שבאמריקה הדרומית. השם המדעי הוא שילוב של שתי מילים יווניות, Hippo = סוס; camelus = גמל (למה), ונקרא כך משום שאנשים תיארו אותו לראשונה כיצור ביניים בין סוס ולמה. 
==מאפיינים==
לשני המינים קרניים קטנות יחסית בעלות שני סיעופים בלבד, כאשר הסיעוף האחורי גדול יותר. מינים אלה אינם טריטוריאליים ומסתפקים בהפגנת דומיננטיות; כמו כן קרבות בין זכרים נדירים, מה שגם מסביר מדוע קרניו של סוג זה אינן מפותחות. 
<br />המינים חיים על פי רוב במדרונות ההרים, ופרוותם עבה ומחממת. עופרים של מינים אלה נולדים ללא נקודות, וצבעם כהה כשל הבוגרים. 
<br />שני המינים סובלניים יחסית לנוכחות לבני אדם, דבר שהוא יוצא דופן בקרב האיילים. 

==מינים==
הסוג אייל האנדים כולל שני מינים: 
*אייל אנדים צ'יליאני או אייל דרום האנדים (Hippocamelus bisulcus) הגדול בסוג, נפוץ בדרום האנדים במדינות: ארגנטינה וצ'ילה, ומצוי ב סכנת הכחדה.
*אייל אנדים פרואני או אייל צפון האנדים (Hippocamelus antisensis) המין הקטן יותר, נפוץ בצפון האנדים במדינות: ארגנטינה, פרו, ובוליביה. מסווג במצב פגיע.

==קישורים חיצוניים==

קטגוריה:בעלי חיים שתוארו ב-1816
קטגוריה:טקסונים שתוארו בידי פרידריך זיגיסמונד לוקרט
קטגוריה:אייליים
מונטיאקים

מונטיאקים (שם מדעי: Muntiacinae) הוא שבט של איילים החיים בדרום ומזרח אסיה וכוללים שני סוגים. בעבר סווגו כתת-משפחה בפני עצמם, אך כיום מסווגים כשבט בתת-משפחת האיילים.

== מאפיינים ==
המונטיאקים הם איילים קטנים למדי גובהם בכתפיים הוא 70-30 ס"מ בלבד. קרניהם דקות בעלות 3-1 סיעופים, ומכוסות ברובם בפרווה גרמית; בדומה לאיילי מושק ואלקרן הגדות לזכרי המונטיאקים זוג ניבים קטנים הבולטים מפיהם. מרביתם חיים ביערות טרופיים, פעילים משעות הערב עד שעות הזריחה, וביישנים מבני אדם. בדומה למזאמות והצביונים גם המונטיאקים ממלאים תפקיד אקולוגי ביער של אכילת פירות, עלים, צמחים וכדומה. 
==מיון==
*סוג ומין יחיד: מונטיאק הציצית (Elaphodus cephalophus)
*סוג: מונטיאק (Muntiacus)
**מין: מונטיאק אנאמייט (Muntiacus truongsonensis)
**מין: מונטיאק גונגשאן (Muntiacus gongshanensis)
**מין: מונטיאק העלה (Muntiacus putaoensis)
**מין: מונטיאק מצוי (Muntiacus muntjak) - מחולק על פי טקסונומיות חדשניות לשני מינים.
**מין: מונטיאק סומטרי (Muntiacus montanus)
**מין: מונטיאק סיני (Muntiacus reevesi)
**מין: מונטיאק ענק (Muntiacus vuquangensis)
**מין: מונטיאק פוהאט (Muntiacus puhoatensis)
**מין: מונטיאק פי (Muntiacus feae)
**מין: מונטיאק צהוב (Muntiacus atherodes)
**מין: מונטיאק רוזוולט (Muntiacus rooseveltorum)
**מין: מונטיאק שחור (Muntiacus crinifrons)

==גלריה==
<gallery widths="160" heights="160">
קובץ:Tufteddeer-2.jpg|מונטיאק הציצית
קובץ:Barkingdeer by N A Nazeer.jpg|ראש של מונטיאק מצוי
קובץ:Muntiacus feae.JPG|מונטיאק פי
קובץ:2011 Muntjak-4.jpg|מונטיאק שחור
</gallery>

**

==קישורים חיצוניים==
מונטיאק צהוב

מונטיאק צהוב או מונטיאק בורנאי (שם מדעי: Muntiacus atherodes), הוא מין אייל בסוג מונטיאק האנדמי לאי בורנאו המחולק בין אינדונזיה, מלזיה, וברוניי. מין זה נפוץ ביערות הלחים שבאי לצד קרובו המונטיאק המצוי, ורק ב-1990 הוכר כמין נפרד. ההבדלים העיקרים בינו לבין המין המצוי, הוא צבע הפרווה הבהיר יותר והקרניים הקטנות יותר.

==מידע כללי==
הפארק הלאומי ג'ונונג פאלונג; אחד מהאזורים המוגנים בבורנאו שבהם נפוץ המונטיאק הצהוב
צבע פרוותו של המונטיאק הצהוב נע בין כתום לצהבהב, עם קו חום כהה המתוח לאורך השדרה, ובולט במיוחד בעורף. ראשו בהיר, אפו כהה, ואוזניו ורגליו קצרות. צבעו של הגחון הוא צהוב בהיר או לבנבן. העופרים נולדים עם שורות של כתמים לבנים לאורך הצדדים, שדוהים בהדרגה. החלק העליון של הזנב הוא חום כהה, (המשך של הפס הכהה בגב) ואילו החלק התחתון לבן.

הקרניים הזעירות של הזכרים הם ללא סיעופים, נראות כ-קוצים, אורכם 4.2-1.6 ס"מ, ורק לעיתים נדירות נופלות וצומחות מחדש. מיקומם של הקרניים הוא מעל בלוטות הריח הגדולות שבאזור העיניים. כיתר המונטיאקים, המונטיאק הצהוב הוא אייל קטן למדי; גובהו בכתפיים: עד 50 ס"מ, אורך ראשו וגופו: 92-86 ס"מ, אורך זנבו: 20-14 ס"מ, ומשקלו: 17.7-13.5 ק"ג.

מעט מאוד ידוע על המונטיאק הצהוב בשל היותו מין "חדש". מלבד עונת הרבייה איילים אלה בודדים, פעילים בעיקר בשעות היום, ומבלים את זמנם באכילת עשבי תיבול עשבים, עלים, זרעים ופירות שנפלו. כשאר המונטיאקים, בשעת סכנה הזכרים ישמיעו קול הדומה לנביחה, בעוד שהנקבות והעופרים ישמיעו יללות חדות. תקופת ההריון היא כ- 7 חודשים, לאחריהם נולד עופר אחד הנגמל ככל הנראה לאחר חודשיים, ומגיע לבגרות לאחד 6–12 חודשים.

המונטיאק הצהוב מוגדר כ-קרוב לסיכון (NT) על ידי IUCN, בשל תפוצתו הרחבה באי בורניאו. עם זאת מגמת האוכלוסייה נמצאת בירידה בעיקר בשל הכנסת נשק חם לאזורים רבים באי. אויביו בטבע הם עופות דורסים, ונמרים ערפילים בורנאים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1982
קטגוריה:טקסונים שתוארו בידי קולין גרובס
קטגוריה:אייליים
קטגוריה:בורנאו: בעלי חיים אנדמיים
קטגוריה:בורנאו: יונקים
ואסה (עיר)

ואסה (בפינית: Vaasa, בשוודית: Vasa) היא בירת אזור אוסטרובוטניה שבמערב פינלנד. ואסה שוכנת לחוף המפרץ הבוטני, ומרוחקת כ-419 ק"מ צפונית מערבית להלסינקי, כ-244 ק"מ צפונית לטמפרה, ו-121 ק"מ דרומית לקוקולה.

ואסה היא עיר חשובה לאוכלוסיית הפינו שוודים, בעיר מתגוררים 69.8% פינים, ו-24.8% פינים שוודים.

מבחינת גודל תחום השיפוט שלה מדורגת ואסה במקום ה-251 בפינלנד, מבחינת כמות האוכלוסייה בעיר, מדורגת ואסה במקום ה-15 במדינה.

== ערים תאומות ==
לואסה עשר ערים תאומות:
* 
* 
* 
* 
* 
* 
* 
* 
* 
* 

== קישורים חיצוניים == 

* 
* 

== הערות שוליים ==

קטגוריה:פינלנד: ערים
קטגוריה:יישובים שהוקמו ב-1606
סונאטת קרויצר (יאנאצ'ק)

סונאטת קרויצר, רביעיית מיתרים מס' 1 מאת לאוש יאנאצ'ק, נכתבה בפרק זמן קצר מאוד, בין 13 ל-28 באוקטובר 1923, בתקופה של תפוקה יצירתית עצומה. שינויים נעשו ביצירה בכתב ידו של המלחין בין 30 באוקטובר ל-7 בנובמבר 1923.

את ההשראה ליצירה שאב יאנאצ'ק מן הנובלה של לב טולסטוי, סונאטת קרויצר, שהיא עצמה נכתבה בהשראת סונאטה לכינור אופוס 9 מאת בטהובן, שנקראה על שם הכנר רודולף קרויצר.

ביצוע הבכורה של הרביעייה התקיים ב-17 באוקטובר 1924, בנגינת הרביעייה הצ'כית בקונצרט של האגודה למוזיקה בת זמננו (Spolek pro moderní hudbu) ב"מוצרטאום" בפראג. פרטיטורת כיס של היצירה יצאה לאור באפריל 1925 בהוצאת הודבני.

יאנאצ'ק עשה שימוש בנובלה של טולסטוי גם ב-1908–1909, כאשר חיבר בהשראתה שלישיית פסנתר בשלושה פרקים, שאבדה מאז. קטעים ששרדו מן השלישייה מרמזים לדמיון רב לרביעיית המיתרים, ושחזורים של שלישיית הפסנתר מבוצעים מדי פעם.

==מבנה וסגנון==
"ציירתי לי בדמיוני אישה אומללה, מיוסרת ומותשת, ממש כזו שהסופר הרוסי טולסטוי מתאר ב"סונאטת קרויצר" שלו", סיפר יאנאצ'ק באחד ממכתבת אל ידידתו הצעירה קאמילה סטוסלובה. במוזיקה של הרביעייה גלומה דרמה פסיכולוגית, המכילה רגעי קונפליקט כמו גם התפרצויות רגשיות, יצירה רבת יצרים, הנחפזת אל קתרזיס ושיא מסיים.

ביצירה ארבעה פרקים:
* הפרק הראשון מציג חילופי מקצב תכופים בין אדג'ו ל-קון מוטו (איטי - עם תנועה)
* הפרק השני הוא פרק מהיר: קון מוטו - [מהר יותר (עם תנועה)]
* הפרק השלישי נוטה להיות פרק מתון אך בעל חילופי מקצב תכופים גם הוא: קון מוטו - ויוו - אנדנטה (איטי עם תנועה - מלא חיים - בקצב הליכה לחלופין)
* הפרק הרביעי פותח כפרק איטי אשר המקצב בו עולה, יורד וחוזר חלילה קון מוטו אדג'ו - פיו מוסו (עם תנועה - (לאט) - מהר יותר, לחלופין)

הרעיון התמאטי המרכזי ליצירה כולה דומה מאוד לנושא "סימפוניית דנובה" של המלחין (1923–1925). הרביעייה משתמשת בעיקרון של מונטאז' תמאטי ונוטשת כמעט את התחומים המסורתיים של הרמוניה, הומופוניה וקונטרפונקט. במקומם היא עושה שימוש חופשי בגורמים הצליליים השונים הטיפוסיים ליאנאצ'ק, לרבות נטיות מודאליות.

==פרטיטורה==
* יאנאצ'ק, לאוש: רביעיית מיתרים מס' 1, נאמנה למקור, פראג: הוצאת ברנרייטר, 2000. TP 520

==קישורים חיצוניים==

* 
* [https://www.hafatzim.com/%D7%A1%D7%99%D7%A4%D7%95%D7%A8-%D7%9C%D7%95%D7%94%D7%98-%D7%9B%D7%95%D7%97%D7%94-%D7%A9%D7%9C-%D7%90%D7%94%D7%91%D7%AA-%D7%92%D7%91%D7%A8-%D7%95%D7%90%D7%99%D7%A9%D7%94-%D7%95%D7%A7%D7%A0%D7%90/ "חפצים", ד"ר יואל גרינברג, על הנובלה ועל הרביעייה של יאנאצ'ק]
<div class="mw-content-ltr">
*
* [https://web.archive.org/web/20080509121922/http://www.fuguemasters.com/janacek.html Program notes]
</div>

קטגוריה:יצירות לרביעיית מיתרים
קטגוריה:יצירות קאמריות
קרויצר (יאנאצ'ק)
קטגוריה:מוזיקה על פי יצירות אמנות
פורי (פינלנד)

פורי (בפינית: Pori, בשוודית: Björneborg) היא עיר בדרום מערב פינלנד, ובירת אזור סאטקונטה. העיר שוכנת בשפך נהר קוקמהניוקי (Kokemäenjoki), כ-9 ק"מ מזרחית לחוף המפרץ הבוטני.

מבחינת גודל תחום השיפוט שלה מדורגת פורי במקום ה-57 בפינלנד, מבחינת כמות האוכלוסייה בעיר, מדורגת פורי במקום ה-11 במדינה.

== ערים תאומות ==
לפורי תשע ערים תאומות:

* 
* 
* 
* 
* 
* 
* 
* 
* 

== קישורים חיצוניים == 

* 
* 

== הערות שוליים ==

קטגוריה:פינלנד: ערים
קטגוריה:פינלנד: ערי נמל
קטגוריה:הים הבלטי: ערי נמל
קטגוריה:יישובים שהוקמו במאה ה-16
לאהטי

לאהטי (בפינית: Lahti; בשוודית: Lahtis) היא עיר בדרום פינלנד, ובירת אזור פּאייט-המה.

== גאוגרפיה ==
לאהטי ממוקמת לחופו הדרומי של אגם ויסיארווי (Vesijärvi). העיר מרוחקת כ-104 ק"מ צפונית להלסינקי, ו-126 ק"מ דרומית מזרחית לטמפרה.

מבחינת גודל שטח השיפוט שלה מדורגת לאהטי במקום ה-318 בפינלנד, מבחינת מספר תושביה מדורגת לאהטי במקום השמיני במדינה.

נמל וסייארווי המחודש הפך למקום פופולרי עבור מקומיים ותיירים להירגע בו; כנסיית הצלב, שתוכננה על ידי האדריכל המוכר בינלאומי אלוואר אלטו, היא אחד הבניינים המצולמים ביותר בעיר; בית העירייה להטי של אליאל סארינן מרשים; והמזרקות המוזיקליות על גדת אגם פיקו-וסייארווי מספקות שילוב יוצא דופן של מוזיקה סימפונית ומזרקות ריקודים המוארות בצבע. האזור מפורסם גם בזכות אירועי התרבות הבינלאומיים הרבים שלו כמו פסטיבל להטי סיבליוס, פסטיבל העוגב להטי, קונצרטים של התזמורת הסימפונית לאהטי עטורת הפרסים והמוכרת בעולם, ועוד אירועים רבים באזור. זהו ביתו של אולם סיבליוס, מבנה עץ מודרני, אולם קונגרסים ואולם קונצרטים שהיה בניית העץ הגדולה ביותר של פינלנד מזה 100 שנה, כאשר בתחומי בנייתו, ובתוך שטחו תוכלו למצוא פארק מלא באדריכלות ופיסול עץ. רגע לפני אמצע הקיץ מתקיים מפגש הסופרים של להטי בשטח מניל מסילה, אירוע המפגיש בין סופרים מרחבי העולם לדון בספרות ובתפקיד והשפעתה של אמנותם בחברה המודרנית. מפגש זה פותח את עונת הקיץ של להטי, בשנים חלופיות, עם מרתון השירה, פורום למשוררים ידועים מרחבי העולם. חובבי המוזיאונים מטופלים היטב בלהטי. כמו גם מוזיאון העיר להטי, יש מוזיאון היסטורי, מוזיאון לאמנות ומוזיאון פוסטרים. המוזיאון הפיני למוזיקה צבאית מאיר אור על 450 שנות מוזיקה צבאית, ויש מוזיאון לרפואה צבאית בהנאלה בצריף שנבנה ונכבש במקור על ידי הרוסים. בחורף אנשים נוהרים לאזור כדי ליהנות מסקי במורד, סקי קרוס קאנטרי, קפיצות סקי וסנובורד. מסלולי הסקי במורד הארוך ביותר נמצאים באתר הסקי מסילא, עם 10 מסלולים הנעים בין מתחילים למתקדמים. לאהטי הוא גם ביתם של מוזיאון הסקי, הממוקם ליד שלוש קפיצות הסקי המפורסמות על ידי רכס הסלפאוסלקה. בקיץ אפשר להגיע לראש הקפיצות הללו, לקבל מושג על מה שהקופצים רואים כשהם ממריאים, וליהנות מנוף פנורמי של האזור.<ref></ref>

== ערים תאומות ==
ללאהטי שתים עשרה ערים תאומות:
* 
* 
* 
* 
* 
* 
* 
* 
* 
* 
* 
* 

== קישורים חיצוניים == 

* 
* 

== הערות שוליים ==

קטגוריה:לאהטי
קטגוריה:יישובים שהוקמו ב-1905
הגברת הנעלמת

הגברת הנעלמת (באנגלית: The Lady Vanishes) הוא סרט קולנוע בריטי מסוגת מותחן קומי בבימויו של אלפרד היצ'קוק משנת 1938. בסרט משחקים בתפקידים ראשיים מרגרט לוקווד, מייקל רדגרייב, פול לוקאס ודיים מיי וויטי. תסריט הסרט נכתב על ידי פרנק לאנדר וסידני גילט והוא מבוסס על ספרה של אתל לינה וויט משנת 1936, "The Wheel Spins".

הסרט היה בין סרטיו הבריטיים האחרונים של היצ'קוק לפני שעבר לארצות הברית. הצלחתו של הסרט שכנעה את המפיק דייוויד או. סלזניק לעבוד עמו בהוליווד. עוד שתי גרסאות, פחות מוצלחות, צולמו לסיפור: בשנת 1979 ביים אנטוני פייג' אתחול מודרני בכיכובם של אליוט גולד, סיביל שפרד, הרברט לום, ארתור לאאו, איאן קרמייקל, ג'ין אנדרסון, ולאדק שייבל, ואנג'לה לאנסברי בדמות מיס פרוי, "הגברת הנעלמת". ב-2013 עובד הסיפור לסרט טלוויזיה בריטי, עם שורה של שחקני תיאטרון אנגליים בתפקידים הראשיים: טאפנס מידלטון, קילי הוז, ג'וליאן ריינד-טוט, פיפ טורנס, סטפני קול, טום יוז, אלכס ג'נינגס, וסלינה קאדל בדמות מיס פרוי, "הגברת הנעלמת".

==עלילה==

הסרט מגולל את סיפורה של אייריס הנדרסון הנופשת עם שתי חברותיה בפונדק שכוח אל באירופה. אייריס מתכוננת לשוב לאנגליה במטרה להינשא לאדם שהיא אינה אוהבת. במלון מתארחים גם קולדיקוט וצ'ארטרס, זוג אוהדי קריקט; גברת פרוי, מורה למוזיקה וגילברט, מוזיקאי צעיר. החבורה מתעכבת בפונדק עקב סופת שלגים, והם נאלצים לחכות ליום המחרת כדי לצאת לדרך.

במהלך הלילה אייריס מתלוננת באוזני מנהל המלון בדבר נגינתו החזקה של גילברט. כאשר המנהל מעיף את האחרון מחדרו הוא בא לחדרה של אייריס. היא נאלצת לבקש מהמנהל להשיב את גילברט לחדרו. בינתיים, גברת פרוי מאזינה בקשב רב לזמר פולק הנרצח כשהיא ניגשת לאדן החלון.

למחרת, כאשר אייריס יוצאת לכיוון הרכבת נופלת עליה לבנה שנזרקה על ידי מישהו אלמוני מאחד החלונות בפונדק. גברת פרוי מסייעת לה לעלות לרכבת, שם היא מתעלפת. היא מתעוררת והיא נענית לבקשתה של פרוי לסעוד עימה בהפסקת תה. האחרונה כותבת את שמה על החלון מפאת הרעש וכך אייריס מודעת לשמה. השתיים חוזרות לתא, ואייריס נרדמת במהירות.

כאשר אייריס מתעוררת משנתה היא מגלה כי גברת פרוי נעלמה ויוצאת לחפש אותה יחד עם גילברט שמצטרף לחיפושים. לאחר חיפושים מתישים השניים מוצאים את גברת פרוי שמתגלה כמרגלת שהעבירה מסר סודי באמצעות מנגינה. לאחר מאבק עיקש נגד הקנוניה שניסתה לחטוף את גברת פרוי השניים מצליחים לברוח. לאחר המסע שעברו גילברט ואייריס הם מתאהבים. הם מצליחים להגיע למשרד החוץ ושם הם פוגשים שנית את גברת פרוי שמסרה את המנגינה. לבסוף מתברר שלאחר כל המאמצים של קולדיקוט וצ׳ארטרס להספיק את משחק הקריקט, הוא בוטל מלכתחילה.

==צוות שחקנים==
* מרגרט לוקווד - אייריס הנדרסון
* מייקל רדגרייב - גילברט
* פול לוקאס - ד"ר הרץ 
* דיים מיי וויטי - גברת פוי
* ססיל פארקר - מר טודהאנטר
* לינדאן טראברס - "גברת" טודהאנטר 
* נייתון ווין - קולדיקוט
* באסיל רדפורד - צ'ארטרס
* מארי קלייר - הברונית
* קתרין לאייסי - הנזירה

==הפקה==

==קבלה==
הסרט זכה להצלחה קופתית מרשימה בבריטניה ובארצות הברית. העיתון "הניו יורק טיימס" הגדיר את הסרט כטוב ביותר לשנת 1938. בשנת 1939 במאי הסרט, אלפרד היצ'קוק, זכה בפרס איגוד מבקרי הקולנוע של ניו יורק לבמאי הטוב ביותר. זהו הפרס היחידי שהיצ'קוק קיבל על עבודת הבימוי שלו.

==קישורים חיצוניים==

* 

קטגוריה:סרטי 1938
קטגוריה:סרטי קומדיה בריטיים
קטגוריה:סרטי מתח בריטיים
קטגוריה:סרטי אלפרד היצ'קוק
קטגוריה:מכון הסרטים הבריטי: מאה הסרטים הבריטיים הטובים ביותר
איילי העולם החדש

איילי העולם החדש או איילי פרדות (שם מדעי: Capreolinae לעיתים Odocoileinae) היא תת-משפחה הכוללת את כל האיילים החיים באמריקה (מלבד האייל הקנדי) וארבעה מינים החיים באירופה ובאסיה.

חוקרים רבים נוטים לסווג גם את הסוג אלקרן הגדות בתת-משפחה זו, בשל מבנה קרסולו. השוני ביניהם ובין איילי העולם הישן בפסק הזמן בין נפילת הקרן לצמיחתה מחדש, ובמבנה הקרסול. למרבית המינים בה יש אוזניים גדולות ורחבות כאוזני הפרד וזהו המקור לשמם הנוסף, איילי פרדות. איילי העולם החדש הם תת-משפחה מגוונת להפליא, הכוללת את האייל הגדול ביותר (אייל קורא) שמגיע עד למשקל 800 ק"ג, ואת האייל הקטן ביותר (פודו) שמשקלו פחות מ-15 ק"ג.

איילי העולם החדש חיים במגוון בתי גידול: חלקם יעדיפו אזורים הררים או טונדרות, חלקם יערות גשם טרופים או נשירים, ואחרים מישורי פמפס או טייגות. המין היחיד מתת-משפחה זו שהיה מצוי בארץ ישראל היה אייל הכרמל שניצוד עד כדי הכחדה וכיום מושב לטבע בהדרגה.

==מיון==
* שבט: Alceini
** סוג ומין יחיד: אייל קורא (Alces alces)
*שבט: Rangiferini
** סוג ומין יחיד: אייל הצפון (Rangifer tarandus)
* שבט: Odocoileini
** סוג ומין יחיד: אייל הביצות (Blastoceros dichotomus)
** סוג ומין יחיד: אייל הפמפס (Ozotoceros bezoarticus)
** סוג: אייל האנדים (Hippocamelus)
*** מין: אייל אנדים פרואני (Hippocamelus antisensis)
*** מין: אייל אנדים צ'יליאני (Hippocamelus bisulcus)
** סוג: אייל פרדי (Odocoileus)
*** מין: אייל פרדי שחור-זנב (Odocoileus hemionus)
*** מין: אייל פרדי לבן-זנב (Odocoileus virginianus)
** סוג: מזאמה (Mazama)
*** מין: מזאמה אדומה (Mazama americana)
*** מין: מזאמה אפורה (Mazama gouazoupira)
*** מין: מזאמה אמזונית (Mazama nemorivaga)
*** מין: מזאמה יוקטנית (Mazama pandora)
*** מין: מזאמה מרכז-אמריקנית (Mazama temama)
*** מין: מזאמה ביצתית (Mazama rufina)
*** מין: מזאמה ננסית (Mazama nana)
*** מין: מזאמה מרידאנית (Mazama bricenii)
*** מין: מזאמה לבנה (Mazama tienhoveni) 
*** מין: בורורו (Mazama bororo)
*** מין: צ'וני (Mazama chunyi)
** סוג: פודו (Pudu) 
***מין: פודו דרומי (Pudu puda)
***מין: פודו צפוני (Pudu mephistophiles)
* שבט: Hydropotinae
** סוג ומין יחיד: אלקרן הגדות (Hydropotes inermis)
* שבט: Capreolini
** סוג: אייל הסבך (Capreolus)
*** מין: אייל הכרמל (Capreolus capreolus)
*** מין: אייל סיבירי (Capreolus pygargus)

==קישורים חיצוניים==

<gallery mode=packed>
קובץ:Südpudu.JPG|פודו דרומי
קובץ:Alceko.jpg|אייל קורא
קובץ:Veado-catingueiro (Mazama gouazoubira) - Gray brocket.jpg|מזאמה אפורה
קובץ:Barren ground caribou grazing with autumn foliage in background.jpg|אייל הצפון
קובץ:Capreolus capreolus 2 (Marek Szczepanek).jpg|אייל הכרמל
קובץ:Wtdfishwild.jpg|אייל פרדי לבן-זנב
קובץ:Huemul verdadero.JPG|אייל אנדים צ'יליאני
קובץ:Marsh deer Pantanal Brazil 2.jpg|אייל הביצות
</gallery>

קטגוריה:ערכים שבהם תבנית בריטניקה אינה מתאימה
**
איילי העולם הישן

איילי העולם הישן (שם מדעי: Cervinae) היא תת-משפחה במשפחת האייליים הכוללת את מרבית האיילים החיים באסיה, באירופה ובאפריקה. מונטיאקים סווגו בעבר כתת-משפחה נפרדת, אך כיום מסווגים כשבט במשפחה. להבדיל מאיילי העולם החדש, קרניהן של איילי העולם הישן מתחילות לצמוח מיד לאחר הנפילה. מרבית המינים בתת-משפחה זאת חיים ביערות טרופיים או נשירים, ומיעוטם בסוואנות ושטחי מרעה. שני מינים מתת-משפחה זאת היו מצויים בארץ ישראל: האייל האדום שנעלם לגמרי, והיחמור הפרסי המצוי גם כיום.

==מיון האיילים==
*שבט: איילי העולם הישן (Cervini)
** סוג: אייל זהוב (Hyelaphus)
***מין: אייל אנאמייט (Hyelaphus annamiticus)
*** מין: אייל חזירוני (Hyelaphus porcinus)
*** מין: אייל קוהל (Hyelaphus kuhlii)
*** מין: אייל קאלאמיאן (Hyelaphus calamianensis)
** סוג ומין יחיד: אייל נקוד (Axis axis)
** סוג: אייל (Cervus)
*** מין: אייל קנדי (Cervus canadensis)
*** מין: אייל אדמוני (Cervus elaphus)
*** מין: אייל מרכז-אסייתי (Cervus hanglu)
*** מין: אייל סיקה (Cervus nippon)
** סוג ומין יחיד: אייל ת'ורולד (Przewalskium albirostris)
** סוג: אייל רוסה (Rusa) 
*** מין: אייל סמבר ( Rusa unicolor)
*** מין: אייל טימור (Rusa timorensis)
*** מין: אייל אלפרד (Rusa alfredi)
*** מין: אייל פיליפיני (Rusa marianna)
** סוג: אייל רוסרבוס (Rucervus)
*** מין: אייל ברסינגה (Rucervus duvaucelii)
*** מין: אייל שומבורג (Rucervus schomburgki) - נכחד
** סוג ומין יחיד: אייל אלדי (Rucervus eldi)
** סוג ומין יחיד: אייל דוד (Elaphurus davidianus)
** סוג: יחמור (Dama)
*** מין: יחמור אירופי (Dama dama)
*** מין: יחמור פרסי (Dama mesopotamica)
* שבט: מונטיאקים (Muntiacinae)
** סוג ומין יחיד: מונטיאק הציצית (Elaphodus cephalophus)
** סוג: מונטיאק (Muntiacus)
*מין: מונטיאק אנאמייט (Muntiacus truongsonensis)
*מין: מונטיאק גונגשאן (Muntiacus gongshanensis)
*מין: מונטיאק העלה (Muntiacus putaoensis)
*מין: מונטיאק מצוי (Muntiacus muntjak) - מחולק על פי טקסונומיות חדשניות לשני מינים.
*מין: מונטיאק סומטרי (Muntiacus montanus)
*מין: מונטיאק סיני (Muntiacus reevesi)
*מין: מונטיאק ענק (Muntiacus vuquangensis)
*מין: מונטיאק פוהאט (Muntiacus puhoatensis)
*מין: מונטיאק פי (Muntiacus feae)
*מין: מונטיאק צהוב (Muntiacus atherodes)
*מין: מונטיאק רוזוולט (Muntiacus rooseveltorum)
*מין: מונטיאק שחור (Muntiacus crinifrons)

מלבד זאת קיימים ארבעה סוגים החיים באירופה ואסיה אך שייכים לתת-משפחת איילי פרדות: אייל קורא, אייל הצפון, אייל הסבך, ואלקרן הגדות.

== גלריה ==
<gallery mode=packed>
The Indian muntjac, muntiacus muntjak.jpg|מונטיאק מצוי
Bull Elk, 1995.jpg|אייל קנדי
Sambar (Cervus unicolor unicolor) male.jpg|אייל סמבר
A chital stag 2.JPG|אייל נקוד
Swamp deer (Cervus duvaucelii branderi) male.jpg|אייל ברסינגה
Axis kuhlii in ZOO Poznan.JPG|אייל קוהל
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1820
קטגוריה:טקסונים שתוארו בידי גאורג אוגוסט פולדפוס
**
שמוליק קליין

שמוליק קליין (נולד ב-30 באוקטובר 1971) הוא משורר, עורך, עיתונאי ויועץ תקשורת.

==קורות חייו==

שמוליק נולד בהרצליה לאב עורך דין ולאם מורה. הוא למד במדרשית נעם-פרדס חנה ובישיבת ההסדר ברכת משה במעלה אדומים. לאחר סיום תואר ראשון במדעי המדינה ובתקשורת המונים באוניברסיטת בר-אילן עבד ככתב ועורך ברשת א'.

ב-1994 הקים את משיב הרוח, כתב העת לשירה יהודית ישראלית, ביחד עם יורם ניסינוביץ ונחום פצ'ניק, אליהם הצטרף בגיליון השני אליעז כהן, מאז הוא אחד מעורכי כתב העת. פרסם משיריו בכתבי העת: משיב הרוח, מאזנים, מבוע, נתיב ובאור התורה; באתרים: ynet ,nrg ווואלה; ובעיתונים: ידיעות אחרונות, הארץ, מקור ראשון ועוד.

מ-1996 היה עוזרו הפרלמנטרי של ח"כ הרב חנן פורת. כשפרש פורת מן הכנסת, עזר לו בהקמת עלון השבת מעט מן האור והיה חבר המערכת.

בחודש ינואר 2000 החל קורס כתבים ברשת ב' של קול ישראל ובסיומו החל לעבוד ברשת ב'. הוא עבד ככתב ועורך בזמן ירושלים תוכנית החדשות של הטלוויזיה בכבלים, ככתב לענייני ירושלים והעולם החרדי, בחדשות ישראל שהפיקה את חדשות ערוץ 10, וככתב משפט בחדשות 10. בין 2004–2007 היה ממקימי ערוץ הכנסת, בתפקידו כיועץ יושב ראש הכנסת רובי ריבלין. ב-2007 הקים משרד לייעוץ תקשורת וליחסי ציבור, קליין תקשורת.

תושב נווה דניאל.

==ספריו==
* תלתלי האלוהים, הוצאת חוט הכסף, 2017.

== קישורים חיצוניים ==
* [http://www.kipa.co.il/tarbut/196/51070.html אזור התעשייה: הכירו את שמוליק קליין], באתר כיפה, 27 בפברואר 2013
* 	
מכתביו
* 
* 
* 

קטגוריה:משוררים ישראלים
קטגוריה:בוגרי ישיבת ברכת משה
קטגוריה:בוגרי מדרשית נעם
קטגוריה:בוגרי אוניברסיטת בר-אילן
קטגוריה:כתבים משפטיים ישראלים
קטגוריה:סגל קול ישראל
קטגוריה:סגל ערוץ עשר
קטגוריה:נווה דניאל: אישים
קטגוריה:ישראלים שנולדו ב-1971
חלבון עקת חום

מודל דימר של [[Hsp90 משמר האפייה.]]
חלבוני עקת חום (Heat shock protein; HSP) הם קבוצת חלבונים המושרים בעקבות עקת חום. החלבונים הבולטים ביותר בקבוצה זו חלבונים המעורבים בקיפול ופתיחה של חלבונים אחרים. הביטוי של חלבונים אלו מוגבר בתנאים של טמפרטורה גבוהה ועקות נוספות (כגון חשיפה לרעלנים, רעב, היפוקסיה וכו') . הביטוי המוגבר מבוקר ברמת השעתוק. מרכיב מרכזי בתגובה לעקת חום הוא פקטור עקת חום (HSF), שלו תפקיד חשוב בעלייה רבה בביטוי חלבונים אלו. חלבוני עקת חום מצויים בכל האורגניזמים החיים, מחיידקים ועד בני אדם.

חלבוני עקת חום נקראים על פי משקלם המולקולרי. לדוגמה Hsp60, Hsp70 ו-Hsp90 (הנחקרים ביותר), הם משפחות של חלבוני עקת חום בגודל 60, 70, ו-90 קילודלטון. לחלבון האוביקוויטין שגודלו 8-קילודלטון, האחראי לסימון חלבונים לפירוק יש גם כן תכונות של חלבון עקת חום.

המנגנון האחראי להפעלה של HSF בתגובה לעקת חום אופיין בחיידקים. במהלך עקת חום, חלבוני ממברנה חיצונית אינם מקופלים בצורה תקינה ולא מסוגלים להתחבר לממברנה החיצונית באופן תקין. הם מצטברים בחלל הפריפלסמטי (החלל בין הממברנה החיצונית לפנימית), ומזוהים על ידי חלבון פרוטאז של הממברנה הפנימית - DegS. חלבון זה מעביר אות לפקטור שעתוק סיגמה-E. קיימים גם מנגנונים מבוססי RNA האחראים לבקרת הביטוי של חלבוני עקת חום, כדוגמת FourU, ROSE ו-Hsp90 cis-regulatory. מנגנונים אלו הם אלמנטי RNA לא מקודד (non coding) הרגישים לחום ומשנים את המבנה השניוני שלהם בעקבות זאת.

חלק מחלבוני עקת חום מתפקדים כשפרונים. הם מסייעים לחלבונים לרכוש את הקונפורמציה הנכונה ומונעים התלכדות (אגרגציה) לא רצויה של חלבונים. באמצעות ייצוב של חלבונים שמקופלים בצורה חלקית, חלבוני עקת חום עוזרים בהובלת חלבונים על פני הממברנה בתא.

הביטוי של חלבוני עקת חום אינו מוגבל רק למצבי עקה והם מתבטאים גם בתנאים רגילים ומסייעים ב"תחזוקה" של חלבוני התא בתפקידים כגון העברת חלבונים ישנים לפרוטאזום ומסייעים לחלבונים חדשים לרכוש את הקיפול הרצוי.

{|class="wikitable" cellpadding="2"
! מסה מולקולרית מוערכת
(kDa)
!חלבונים בפרוקריוטים
! חלבונים באוקריוטיים
!תפקיד
|-
|10 kDa
|GroES
|Hsp10
|
|-
|20-30 kDa
|GrpE
|קבוצה HspB של חלבוני Hsp. בין החלבונים בקבוצה זו ביונקים: Hsp27, HSPB6 ו-HspB1
|
|-
|40 kDa
|DnaJ
|Hsp40
|קופקטור של Hsp70
|-
|60 kDa
|GroEL, 60kDa antigen
|Hsp60
|מעורב בקיפול חלבונים לאחר כניסה למיטוכונדריון/כלורופלסט.
|-
|70 kDa
|DnaK
|קבוצה HspA של חלבוני Hsp הכוללת Hsp71, Hsp70, Hsp72, Grp78 (BiP) ו-Hsx70 מצוי בפרימטים בלבד
|קיפול ופתיחה של חלבונים, ומסייעים להתמודדות של תא עם חשיפה לעקת חום. מונעים קיפול חלבונים במהלך הכניסה של חלבונים למיטוכונדריון/כלורופלסט.
|-
|90 kDa
|HtpG, C62.5
|קבוצה HspC של חלבוני Hsp הכוללת את Hsp90, Grp94
|בקרה של קולטני סטרואידים ופקטורי שעתוק
|-
|100 kDa
|ClpB, ClpA, ClpX
|Hsp104, Hsp110
|עמידות בטמפרטורה קיצונית
|}

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חלבונים
FPSRussia

FPSRussia הוא ערוץ יוטיוב פופולרי המציג סרטונים של שימוש בנשק חם וחומרי נפץ.
בקטעי הווידאו מופיע קייל מאיירס, אמריקאי שנולד במחוז הארט, ג'ורג'יה, ארצות הברית, שמגלם דמות של רוסי בשם "דימטרי פטרוב" בעל מבטא כבד. בתחילת כל סרטון מסביר מאיירס אודות הנשק בו הוא הולך להשתמש, ולעיתים גם את ההיסטוריה שלו ואת מטרתו בסרטון. הוא מדגים את יכולות כלי הנשק השונים על מטרות כגון פירות, בקבוקי שתייה, בובות זומבים, מכוניות, ובחלק מהסרטונים אף על תמונות של ג'סטין ביבר. ביוני 2011 הגיע ערוץ היוטיוב FPSRussia למיליון מנויים. מאיירס משתמש במגוון עצום של כלי נשק וחומרי נפץ. בין היתר הוצגו בסרטונים AK-47 מוזהב, נגמ"ש, טנק M4 שרמן וטיסן - רובה ממוחשב. בדצמבר 2012 השיק מאיירס קמפיין התרמה מוצלח באתר Kickstarter על מנת לפתח משחק וידאו. המשחק יצא לאור במרץ 2013 באמצעות חנות ה-Appstore. נכון למאי 2013 הערוץ צבר למעלה מ-536 מיליון צפיות, נתון שהציב אותו בזמנו במקום ה-27 ברשימת הערוצים הנצפים ביותר ביוטיוב.

==היסטוריה==
לערוץ FPSRussia קדמו ערוצי היוטיוב "klm5986" ו-"FPSKylesletsplays". באחרון השתמש מאיירס לפרסום קטעים בהם הוא משחק משחקי יריות בגוף ראשון, בדרך כלל ב-call of duty. מאוחר יותר ביקש לבדוק עד כמה פעולת רובים אמתיים דומה לפעולתם המצטיירת ממשחקי וידאו, סרטים וטלוויזיה. הוא קיבל את הרעיון למבטא רוסי במהלך עבודתו בסוכנות רכב, שם נהג לחקות את המבטא הרוסי של אחד מעמיתיו לעבודה. דודו גם כן היה מדבר איתו בלצון במבטא רוסי כשהיה בן חמש. הוא השתמש במבטא כדי לבנות את הדמות "דימטרי פטרוב", ובהמשך צילם את עצמו יורה באקדח בחוה של משפחתו בגאורגיה. מאיירס מפעיל גם ערוץ שלישי המכונה "FPSRussiaTV".

ב-2016 הפסיק מאיירס את פעילות הערוץ לאחר מותו של אחד משותפיו, וחקירה פלילית שהתנהלה נגדו על ידי הרשות לאכיפת נושאי האלכוהול, הטבק, הנשק וחומרי הנפץ.

==קישורים חיצוניים==

קטגוריה:אמריקאים שנולדו ב-1986
קטגוריה:ערוצי יוטיוב
קטגוריה:אמצעי לחימה
הפיגוע בשוק מחנה יהודה (1997)

הפיגוע בשוק מחנה יהודה בשנת 1997 היה פיגוע התאבדות כפול אשר בוצע על ידי שני פעילי ארגון החמאס בתאריך 30 ביולי 1997 בשוק מחנה יהודה בירושלים. בפיגוע נרצחו 16 בני אדם ונפצעו 178.

==הפיגוע==
ביום רביעי, 30 ביולי 1997, בשעה 13:15 בצהריים, שעה בה השוק היה הומה אדם, שני מחבלים מתאבדים פלסטינים, אשר היו מחופשים לחרדים על מנת שלא לעורר חשד, נכנסו לשוק מחנה יהודה, השוק המרכזי בירושלים, ובידם שקיות עמוסות בחומרי נפץ ובמסמרים. המחבלים פוצצו את מטעני החבלה שלהם כמעט בו זמנית, בעודם עומדים כ-45 מטר זה מזה בסמטה מרכזית בשוק. הפיצוצים הביאו למותם של 16 אזרחים ישראלים ולפציעתם של 178 אנשים, רבים מהם בני נוער ותיירים. מבין הנפגעים, 13 נהרגו מיד, ושלושה אחרים מתו מאוחר יותר כתוצאה מפצעיהם.

==תגובות לפיגוע==
בעוד מרבית אומות העולם הביעו את הסתייגותן מהשימוש בפעולות התאבדות על מנת לפגוע באזרחים תמימים, פהד רימאווי, עורך השבועון הירדני "אל-מג'אד", כתב בחודש אוגוסט 1997 לגבי הפיגוע: "אנו משבחים ומהללים את מעשה הגבורה הכפול אשר שני פלסטינים "לוחמי האל" (במקור مُجَاهِدين - "מוג'אהדין", לוחמים במלחמת קודש) ביצעו בשוק מחנה יהודה בירושלים. שני הקדושים המעונים האלו האירו את הלילה בירושלים... ונתנו משמעות לגבורה ערבית. אנו לא מסתירים את שמחתנו על המעשה הזה".

==בעקבות הפיגוע==

כחודש לאחר הפיגוע, ב-4 בספטמבר 1997, התרחש פיגוע התאבדות משולש נוסף במדרחוב בן-יהודה במרכז ירושלים, ובו נהרגו חמישה בני אדם ונפצעו מעל 190.

בעקבות פיגועים אלו ואחרים, ראש הממשלה בנימין נתניהו, הגיע עם הקבינט המדיני-ביטחוני להחלטה שיש לפגוע במנהיגי חמאס. אנשי המוסד הציעו לנתניהו כמה שמות, ובהם ח'אלד משעל ומוסא אבו מרזוק. נתניהו העדיף שאנשי המוסד יתנקשו בחייו של אבו מרזוק, אזרח אמריקני פעיל חמאס, אך במוסד הזהירו את נתניהו שפגיעה באזרח אמריקני שהשלטונות מסרבים להסגירו תגרור פגיעה ביחסים בין ישראל לארצות הברית. לבסוף הוחלט שח'אלד משעל יהא היעד להתנקשות. ניסיון ההתנקשות בח'אלד משעל ב-25 בספטמבר 1997 בירדן נכשל כתוצאה מחשיפתם בשטח.

==ראו גם==
* הפיגוע בשוק מחנה יהודה (2002)

==קישורים חיצוניים==
* [http://www.youtube.com/watch?v=LWgOEQ4LlVk חדשות 2: הפיגוע בשוק מחנה יהודה בירושלים] באתר יוטיוב
* 
* 

==הערות שוליים==

שוק מחנה יהודה
שוק מחנה יהודה
קטגוריה:פיגועי טרור בישראל ב-1997
קטגוריה:שוק מחנה יהודה: פיגועים
קטגוריה:רצח קטינים בישראל על רקע לאומני
שוק מחנה יהודה
Daydream Nation

Daydream Nation הוא אלבומה החמישי של להקת האינדי סוניק יות'. האלבום יצא באוקטובר 1988 ובמהרה זכה להצלחה כבירה ועד היום הוא נתפש בידי מעריצים כאלבום הטוב ביותר של הלהקה. השירים הידועים באלבום כוללים את "Teen Age Riot" ו-"'Cross the Breeze".

הסגנונות שבהם מתאפיין האלבום הם נויז רוק, אינדי רוק ורוק אלטרנטיבי.

רבים מחשיבים את האלבום כאבי תקופת האלטרנטיבי של שנות ה-90. האלבום יצא על גבי תקליט כפול, דבר נדיר עבור להקה פאנק שלא חתומה בחברת תקליטים גדולה. בסגנונו המוזיקלי הוא היה התפתחות של Sister, אך כלל שירים ארוכים ומורכבים יותר, שעסקו, בין היתר, בריקבון השלטון הרפובליקני של רונלד רייגן, בפִּרְווּר של ארצות הברית, בהתמסחרות התרבות הפופולרית ובעיר ניו יורק. הוא נתפש כנחשוני בעיקר בזכות הסגנון הכבד והלא קליט בו הוא מאופיין. השירים Teen Age Riot, שקרא למרד נגד הממסד, Silver Rocket, שעסק בהתמכרות לסמים ו-Candle היו ללהיטים אלטרנטיביים. האלבום זכה לביקורות משבחות בארצות הברית ובבריטניה ומשך את תשומת לבן של חברות התקליטים הגדולות ללהקה בפרט ולרוק אלטרנטיבי בכלל. האלבום דורג במקום ה-329 ברשימת 500 האלבום הגדולים בכל הזמנים של המגזין הרולינג סטון בשנת 2003 ואף זכה לדירוג מושלם של חמישה כוכבים מאתר המוזיקה AllMusic בנוסף לדירוג במקום ה-13 ברשימת מאה האלבומים הגדולים בין השנים 1985-2010 של המגזין ספין.

עטיפת האלבום מבוססת על הציור "נר" של האמן הגרמני גרהרד ריכטר.

בשנת 2020 מגזין הרולינג סטון דירג את האלבום מחדש במקום ה-171 ברשימת 500 האלבומים הטובים ביותר בכל הזמנים.

== רשימת השירים ==
כל השירים נכתבו והולחנו על ידי חברי סוניק יות': ת'רסטון מור, קים גורדון, לי רנאלדו וסטיב שלי.
<div class="mw-content-ltr">
{|border=0
|-
|
#Teen Age Riot (6:57)
#Silver Rocket (3:47)
#The Sprawl (7:42)
#Cross the Breeze (7:00)
#Eric's Trip (3:48)
#Total Trash (7:33)
#Hey Joni (4:23)
#Providence (2:41
#Candle (4:58)
#Kissability (3:08)
#Trilogy (14:02)
|}
</div>

== קישורים חיצוניים ==
* 

* [http://www.allmusic.com/album/daydream-nation-deluxe-edition-mw0000652888 סיקור האלבום], האתר AllMusic
* [http://www.youtube.com/watch?v=PVwJMOtfJbU האזנה מלאה לכל האלבום] ביוטיוב

קטגוריה:ערכים שבהם תבנית בריטניקה אינה מתאימה
חלון מכשפות

חלון מכשפות
חלון מכשפות או חלון ורמונט (באנגלית: witch window או Vermont window) הוא מונח המתייחס, במסגרת הבנייה הוורנקולרית האמריקנית, לחלון הממוקם בקצה הגמלון של הבית בזווית של 45 מעלות מהקיר האנכי (באלכסון) במקביל לשיפוע הגג. טכניקה זו מאפשרת לבנאי להתאים חלון בקנה מידה מלא בחלל הקיר שבין שני קווי גג.

חלונות אלו מצויים כמעט באופן בלעדי במדינת ורמונט (ארצות הברית) או בסמוך אליה, לרוב במרכז ובצפון המדינה, ובדרך כלל בבתי חווה מהמאה ה-19.

השם "חלון מכשפות" בא מאמונה טפלה לפיה המכשפות אינן מסוגלות להטיס את המטאטאים שלהן מבעד לחלונות משופעים.

==קישורים חיצוניים==

קטגוריה:חלונות
קטגוריה:ארצות הברית: אדריכלות
קטגוריה:גגות
נוט

נוט הוא התעתיק בעברית למספר שמות לועזיים, בהם Knott, Nott ו–Note. בנוסף נכללים בדף זה מספר תעתיקים דומים אחרים.

==הערות שוליים==

קטגוריה:שמות משפחה
ממולקולת מטרה למולקולה מובילה

ממולקולת מטרה למולקולה מובילה (באנגלית: Hit to lead) הוא שלב בפרה-קליניקה של גילוי ותכנון תרופות. במהלכו בוררים מבין המולקולות הפוגעות במטרה (hit) את המולקולות בעלות היכולת הטובה ביותר לפגוע במטרה שלהן, כלומר את מולקולות ה-lead. מספר המולקולות המובילות קטן במספרו ביחס למולקולות ה-Hit. זהו אחד השלבים החשובים והמכריעים בתכנון תרופות כיוון שבמהלכו מוזרמים רוב הכספים. הוא מהווה 30% מנתח הצלחה של פיתוח תרופה.

==הערות שוליים==

 
קטגוריה:פרמקולוגיה
סריקה ממוחשבת

סריקה ממוחשבת (Computational Virtual screening) ובקיצור VS, היא שיטה עיקרית לגילוי ותכנון רציונלי של תרופות באופן ממוחשב. הרעיון מאחורי השיטה הוא יצירת ספרייה וירטואלית של מולקולות חדשות. באמצעות ידע קודם על מבנים כימיים ותכונותיהן להיקשר אל אתר מטרה מסוים, יוצרים מולקולה חדשה אשר אותה סורקים ובודקים את הכדאיות של יצורה. 

== קישורים חיצוניים ==

* ד"ר לביא ביגמן, [https://davidson.weizmann.ac.il/online/sciencenews/%D7%94%D7%9E%D7%98%D7%A8%D7%94-%D7%9C%D7%9E%D7%A6%D7%95%D7%90-%D7%9E%D7%97%D7%98-%D7%91%D7%A2%D7%A8%D7%9E%D7%AA-%D7%A9%D7%97%D7%AA המטרה: למצוא מחט בערמת שחת] באתר מכון דיוידסון 13.2.2022

קטגוריה:ביואינפורמטיקה
הצפרדע המתבשלת

ממוזער
סיפור הצפרדע המתבשלת הוא משל המתאר צפרדע שמתבשלת לאט במים המחוממים באופן הדרגתי. המשל מספר שכאשר צפרדע תוכנס למים רותחים, היא תנסה לקפוץ החוצה ולהימלט. אבל אם תוכנס הצפרדע למים קרירים שיחוממו באופן הדרגתי, היא לא תבחין בסכנה, היא תתרגל לעלייה האיטית בטמפרטורה ולא תנסה להימלט, ובסופו של דבר תתבשל ותמות. הסיפור משמש בדרך כלל כמטפורה לחוסר הרצון או היכולת של בני אדם להגיב לשינויים משמעותיים אשר קורים באופן הדרגתי.

אף על פי שסיפור הצפרדע הוא סיפור מפורסם, הוא חסר ביסוס מדעי ומהווה אגדה אורבנית<ref></ref><ref></ref>.

==שימוש בתרבות המודרנית==
בתרבות המודרנית משתמשים בסיפור הצפרדע המתבשלת בעיקר כמטפורה לתיאור חוסר תשומת לבם של אנשים לשינויים משמעותיים הקורים באופן הדרגתי, אשר בסופו של דבר עלולים להשפיע על חייהם בצורה לא רצויה.

המטפורה ניתנת בדרך כלל במקביל לטיעון המדרון החלקלק. כמו כן נעשה בה שימוש בעולם העסקים, על מנת להדגיש כי על שינוי להיעשות באופן הדרגתי כדי שיקבלו אותו.

הסיפור סופר פעמים רבות כדי לתאר מצבים שונים. ב-1960 נעשה בו שימוש בהקשר לסימפתיה כלפי ברית המועצות במהלך המלחמה הקרה. ב-1980 שרדנים השתמשו בו בהקשר לנפילת הציוויליזציה בעתיד, ובמהלך שנות ה-90 בקשר לחוסר הפעולה בנוגע לשינוי אקלים ואלימות במשפחה. בנוסף השתמשו בו ליברטריאנים כדי להזהיר אחרים מפני היעלמותן ההדרגתית של זכויות האזרח.

בנוסף, מהווה הסיפור כמטפורה לאירועים שהובילו לשואת היהודים במהלך מלחמת העולם השנייה, כאשר הגרמנים (ואף היהודים) הורגלו ואימצו אט אט טיעונים קלים ומאוחר יותר טיעונים חמורים יותר נגד היהודים. באופן זה, מאוחר יותר, כל טיעון נגד היהודים, אף המופרך ביותר, נשמע היה כאמת. כך, נקודת הרתיחה, שלב רציחת היהודים, הגיעה בעת בה האנשים כבר לא יכולו להבחין בה, והם קיבלו את המצב כמצב טבעי.

== קישורים חיצוניים ==
*אליזבט קוקס וג'ורג' זאידן, [https://www.ted.com/talks/ted_ed_the_myth_of_the_boiling_frog?language=he המיתוס של הצפרדע בסיר הרותח וההתחממות הגלובלית], סרטון באתר Ted-Ed

==הערות שוליים==

קטגוריה:ביטויים
קטגוריה:חסרי זנב וקרפדות בדיוניים
ריו אבה

מועדון כדורגל ריו אבה (בפורטוגזית: Rio Ave Futebol Clube) הוא מועדון כדורגל המייצג את העיר וילה דו קונדה שבצפון פורטוגל. המועדון נוסד בשנת 1939 ונקרא על שם הנהר אבה אשר זורם בעיר. מכונה בפי האוהדים 'ריו גראנדה' (הנהר הגדול).

==היסטוריה==

לריו אבה אין הישגים משמעותיים, ומיקום השיא שלה בליגה הבכירה היה בשנת 1982/1981 כאשר סיימה במקום החמישי. שנתיים לאחר מכן בעונת 1984/1983 היא העפילה לגמר הגביע הפורטוגלי לראשונה בתולדותיה בו הפסידה לפורטו בתוצאה 1–4. את רוב שנות ה-90 הקבוצה בילתה בליגה השנייה אך בסיום עונת 1998/1999 הקבוצה זכתה באליפות וחזרה לליגת העל הפורטוגלית. בסוף עונת 2005/2006 הקבוצה ירדה לליגה השנייה פעם נוספת לאחר שסיימה במקום ה-16. לאחר שתי עונות בליגה השנייה הקבוצה שבה לליגה הראשונה ומאז נמצאת בה. בעונת 2012/2013 סיימה הקבוצה במקום השמיני בליגה. בעונת 2013/2014 הגיעה לגמר הגביע הפורטוגלי בפעם השנייה בתולדותיה אך הפסידה לבנפיקה, בנוסף הגיעה לגמר גביע הליגה. אף על פי שלא זכתה בשום תואר היא השתתפה בליגה האירופית בעונת2014/2015 משום שבנפיקה זכתה גם באליפות הליגה ועל כן השתתפה בליגת האלופות. לאחר שגברה על גטבורג ואלפסבורג השוודיות בסיבוב השלישי ובפלייאוף בהתאמה, הקבוצה העפילה לשלב הבתים. את שלב הבתים סיימה במקום הרביעי והודחה מהטורניר. זו הייתה הפעם הראשונה בתולדות הקבוצה שהיא השתתפה במפעלים אירופאים.

בסיום עונת 2021/2022 שבה הקבוצה לליגת העל הפורטוגלית.

==סגל שחקנים==
נכון ל-10 בפברואר 2024 <ref></ref> 

 
 (בהשאלה מספורטינג ליסבון)

 (קפטן)

 (בהשאלה מפורטונה סיטארד)
 (בהשאלה מלגיה ורשה)

 
 

 (בהשאלה מאתלטיקו נסיונל)
 (בהשאלה מאולימפיאקוס)

 (בהשאלה מטופ אוס)

 

==קישורים חיצוניים==

* 

== הערות שוליים ==

קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1939
אסביירג

אסביירג (בדנית: Esbjerg; נהגה: אסבייר) היא עיר נמל בדרום מערב דנמרק, הממוקמת לחוף הים הצפוני. אסביירג היא העיר החמישית בגודלה בדנמרק, והגדולה ביותר במערב חצי האי יוטלנד. העיר מכונה שיקגו של דנמרק מכיוון שבעשורים הראשונים שלה לאחר פתיחת המזח היא עברה גידול מהיר באוכלוסייה. כשאסביירג זכתה למעמד של עיר שוק בשנת 1899, גדלה אוכלוסייתה לכ-13,000. רבים מהמהגרים היו דייגים שהגיעו מכל החוף המערבי של יוטלנד עם עין על ההזדמנויות שמציע הנמל החדש.

בשנת 1864 הפסידה דנמרק את המלחמה נגד פרוסיה על שלזוויג-הולשטיין, ובכך איבדה את הגישה לנמלים שהיו נמלי ירידה לייצוא חקלאי דני - בעיקר בעלי חיים. אז אישרו הפוליטיקאים הדנים בשנת 1868 את חוק ההקמה לנמל אסביירג, נמל שהיה אמור להחליף את נמלי היצוא שאבדו. הספינה הראשונה הצליחה להיכנס לנמל החדש באסביירג בשנת 1873.<ref></ref>

== ערים תאומות ==
לאסביירג שבע ערים תאומות:
* 
* 
* 
* 
* 
* 
* 

== קישורים חיצוניים ==

* 

==הערות שוליים==

קטגוריה:דנמרק: ערי נמל
קטגוריה:יוטלנד: ערים
קטגוריה:יישובים שהוקמו ב-1868
קבוצת ארמיות צפון

מפקדי קבוצת ארמיות צפון במהלך דיון בספטמבר 1941
קבוצת ארמיות צפון (בגרמנית: Heeresgruppe Nord) הייתה קבוצת ארמיות גרמנית במהלך מלחמת העולם השנייה.

==היסטוריה==
גרמניה השתמשה בשתי קבוצות ארמיות כדי לפלוש לפולין ב־1939: קבוצת ארמיות צפון וקבוצת ארמיות דרום. במערכה זו קבוצת ארמיות צפון הונהגה בידי פדור פון בוק.

במבצע ברברוסה קבוצת ארמיות צפון הייתה אחת משלוש קבוצות ארמיות שפלשו לברית המועצות ב־22 ביוני 1941. מטרתה העיקרית הייתה לכבוש את הרפובליקות הבלטיות של ברית המועצות, לנינגרד ולהגיע לגבול עם פינלנד. כדי לבצע את המשימות קבוצת הארמיות צפון כללה את הארמייה ה-16, הארמייה ה-18, ארמיית הפאנצר הרביעית והצי הראשון של לופטוואפה. בהמשך צורפה לכוחותיה הדיוויזיה הכחולה הספרדית.

בתחילת הפלישה הגרמנית לברית המועצות, קבוצת ארמיות צפון במסגרת מבצע ברברוסה הגיעה תוך זמן קצר לפרברי לנינגרד והחלה במצור על העיר. באוגוסט 1944, לקראת סיומו של מבצע בגרטיון, בה כמעט חוסלה קבוצת ארמיות מרכז, נותרה קבוצת ארמיות צפון מכותרת בקורלנד שבלטביה והיינץ גודריאן ביקש מאדולף היטלר רשות לפנותם לגרמניה. היטלר סירב לבקשה וקבוצת ארמיות צפון נותרה בכיס קורלנד עד סיום המלחמה. בינואר 1945 שמה הוחלף לקבוצת ארמיות קורלנד.

==מפקדים==
* פדור פון בוק (26 באוגוסט 1939 - 10 באוקטובר 1939)
* וילהלם פון לאב (20 ביוני 1941 - 16 בינואר 1942)
* גאורג פון קיכלר (17 בינואר 1942 - 8 בינואר 1944)
* ולטר מודל (9 בינואר 1944 - 30 במרץ 1944)
* גאורג לינדמן (31 במרץ 1944 - 3 ביולי 1944)
* יוהנס פריסנר (4 ביולי 1944 - 24 ביולי 1944)
* פרדיננד שרנר (25 ביולי 1944 - 25 בינואר 1945)
* לותר רנדוליץ (27 בינואר 1945 - 12 במרץ 1945)
* ולטר וייס (12 במרץ 1945 - 2 באפריל 1945)

==ראו גם==
* החזית המזרחית במלחמת העולם השנייה
* קבוצת ארמיות קורלנד

==קישורים חיצוניים==

* [http://www.lexikon-der-wehrmacht.de/Gliederungen/Heeresgruppen/HeeresgruppeNord-R.htm קבוצת ארמיות צפון] באתר lexikon-der-wehrmacht בגרמנית

קטגוריה:זירת מזרח אירופה במלחמת העולם השנייה
צפון
לב לשצ'נקו

לב לשצ'נקו (ברוסית: Лев Лещенко; נולד ב-1 בפברואר 1942) הוא זמר אסטרדה סובייטי ורוסי. בשנת 1983 הוענק לו תואר אמן העם של רוסיה הסובייטית. על פעילותו בתחום השירה לשצ'נקו קיבל מספר עיטורים סובייטים ורוסים. בעל כל ארבע דרגות של עיטור ההצטיינות למען המולדת.

== חייו ==
לב לשצ'נקו נולד במוסקבה למשפחת קצין בצבא האדום. אמו של הזמר נפטרה כאשר הוא היה בגיל שנה בלבד. את ילדותו הוא עבר בבסיסי צבא והמחנך שלו היה אחד מחייליו של אביו. בתקופה זו הוא היה מבקר אצל סבו שיה מנגן על הכינור ותמך במשיכת הנכד לזמר. לאחר סיום בית הספר, ניסה לשצ'קנו להתקבל לבית הספר למשחק אך לא הצליח. במשך שנה הוא עבד כעובד במה בתיאטרון בולשוי ואחר כך כמסגר במפעל. לאחר גיוסו לצבא, לשצ'נקו שירת תחילה בחיל השריון ובשנת 1962 התקבל ללהקה צבאית בה היה סולן.

בשנת 1964, לאחר סיום שרותו הצבאי, הצליח לשצ'נקו להתקבל ללימודי משחק באקדמיה הרוסית לאמנויות התיאטרון. בשנת 1966 עוד בהיותו סטודנט הוא התקבל לסגל תיאטרון אופרטה במוסקבה. במשך מספר שנים הוא היה שר בתיאטרון ובמקביל החל להופיע בהופעות עם שירים. בשנים 1970–1972 הוא זכה במספר תחרויות ארציות ובינלאומיות והחל להיות פופולרי. בשנת 1975 לשצ'נקו ביצע את השיר הידוע יום הניצחון שעד היום נחשב לשיר הרשמי של חגיגות לציון ניצחון במלחמת העולם השנייה. בשנת 1980 הוא ביצע שיר בטקס הסיום של אולימפיאדת מוסקבה שזכה לפופולריות רבה. בשנת 1983 לזמר הוענק תואר אמן העם של רוסיה.

לאחר תחילת הפרסטרויקה בשנת 1990 לשצ'נקו הקים סוכנות לארגון הופעות שבשנת 1992 קיבל מעמד של סוכנות ממשלתית ופועל עד היום.

במקביל להופעות לשצ'נקו מלמד זימרה באקדמיה הרוסית על שם גנסין. במהלך עבודה זו הוא לימד מספר זמרים שזכו לפופולריות ברוסיה.

במהלך הקריירה לשצ'קנו שר שירים רבים של אלכסנדרה פחמוטובה, דויד טוחמנוב, ויאצ'סלב דוברינין ומלחינים סובייטים ורוסים נוספים. במהלך הקריירה הוא הקליט מעל ל-20 תקליטים ותקליטורים, הראשון מהם יצאה בשנת 1975. גם כיום, בגיל 71 לשצ'נקו ממשיך להופיע. עוד בתקופת הלימודים הוא התיידד עם זמר וחקיין ולדימיר וינוקור . בשנות ה-90 הם ארגנו סבב הופעות משותף.

בשנת 2001 לשצ'נקו פרסם ספר זיכרונות.

== חיים אישיים ==
אשתו הראשונה (בשנים 1966-1976) - אלה (אלבינה) עבדאלובה (נולדה ב-19 ביוני 1941), זמרת ושחקנית.

בשנת 1978 התחתן לשצ'נקו בפעם השנייה, לזוג אין ילדים. לב לשצ'נקו ידוע כחובב ספורט ושימש כנשיא הכבוד של מועדון טריומף ליוברצי (לפני שהקבוצה עברה לסנט פטרסבורג). אוהד של מועדון הכדורגל דינמו מוסקבה, מאז דצמבר 2019 - חבר במועצה המייעצת של המועדון.

==קישורים חיצוניים==

* 

* 
* 
* 
* 

קטגוריה:זמרים סובייטים
קטגוריה:זמרים רוסים
קטגוריה:מקבלי עיטור אות הכבוד
קטגוריה:מקבלי עיטור ההצטיינות למען המולדת
קטגוריה:מפיקים מוזיקליים רוסים
קטגוריה:רוסים שנולדו ב-1942
מאיה ומיגל

מאיה ומיגל (באנגלית: Maya and Miguel) היא סדרת אנימציה אמריקאית ממוצא היספני אשר שודרה ב-PBS Kids ובערוץ הילדים ודובבה לעברית

== תקציר העלילה ==
מאיה היא ילדה סקרנית שמנסה לסדר את חיי סובביה ולפעמים גוררת את אחיה מיגל להרפתקאות, במהלך כל פרק יש בעיה, אבל מאיה ומיגל פותרים את הבעיה הזו בעזרת עזרה מחברים, הדמיות מדברות בכמה שפות ספרדיות שהם נמצאים באמריקה.

==דמויות==
===הדמויות הראשיות===
* מאיה : הדמות הראשית בסדרה, אחותו של מיגל, רוצה את חיי סובביה אפילו יוצאת עם מיגל הרפתקאות.
* מיגל : אחיה של מאיה, באחד הפרקים הוא שונא את חג האהבה עד שמאיה ופאקו מכרו כרטיסי ברכה לאנשים הלא נכונים הוא שינה את דעתו.
* פאקו: תוכי מקאו, חית המחמד של מאיה ומיגל.

===דמויות משניות===
* מגי : חברה של מאיה, אוהבת ספורט.
* קריסי : חברה של מאיה, מדברת מבטא ספרדי.
* אנדי : ילד חדש בשכונה, איבד את ידו ומאיה ומיגל הרחיקו אותו מאוכל ומספורט.
* תאו: אחד מחבריו של מיגל.
* רוזה וסנטיאגו: הוריהם של מאיה ומיגל.
* אבואליטה: סבתא של מאיה ומיגל.

==קישורים חיצוניים==
* 

קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
קטגוריה:תוכניות טלוויזיה בשפה הספרדית